stanford-oval/wikipedia huggingface dataset:
החייל האמיץ שווייק
הדמויות בספר

כמעט כל הדמויות ב"החייל האמיץ שווייק" מבוססות על דמויות אמיתיות, וברוב המקרים גם בשמן האמיתי. רוב הדמויות בספר הן קריקטורות נלעגות של נפיחות, רפיסות, צביעות וטמטום, כשעיקר חצי הביקורת מכוונים כלפי דמויות של סמכות. ארבע הדמויות היחידות הניצלות באופן חלקי מעטו של האשק הן המתנדב לשנה מארק, שווייק, שלם הפלוגה ואנייק והסרן לוקאש.
את לוקאש מציג האשק כמי שלמרות חולשות אנוש כאלו ואחרות מאופיין ביושר אישי וכבוד עצמי. מארק ושווייק משמשים שניהם דמויות בהן ממוזגות תכונות של האשק עצמו. שווייק, כמו האשק, היה מסופח לגדוד ה-91, והיה שותף לו בחיבתו היתרה לשתייה, לסיפור אנקדוטות וסיפורים לאין קץ ואף במבנה גופו ופניו העגלגל והתמים. מארק, מתנדב לשנה כמו האשק, אופיין אף הוא באיוריו של לאדה כאדם עגלגל ותמים למראה, היה אינטלקטואל-למחצה, העוסק בכתיבה (הוא כותב את עלילות הגדוד המהולל) ואף עסק בעבר בעריכת המגזין "עולם החיות", ממש כמו האשק עצמו. ואנייק מוצג כחייל מנוסה שלא נותן אמון במפקדים ויודע טוב מהם איך לפרש כל פקודה.
הדמויות בספר > דמותו של שווייק והשפעתו

בתחילת כתיבת הרומן, לא ראה בו האשק דבר החורג ממסכת הסיפורים הקצרים הרבים שכתב קודם לכן. השינוי הפנימי והחיצוני בתפישת חשיבותו של הרומן בא כאשר מקס ברוד, מגלהו של פרנץ קפקא, כתב על החוברות הראשונות של שווייק והשווה אותן לענקי סאטירה כרבלה וסרוואנטס. האשק, כפי שכותבת רות בונדי באחרית הדבר לתרגום העברי, הגיב על כך באמירה: "עד עכשיו הייתי אפס. אבל עכשיו, כשיהודי לוקח אותי לידיים, עוד תראו מה שיצא ממני".
שווייק של האשק הוא השורד המושלם: הוא אינו אומר "לא", אינו מתחמק, ולעולם אינו מנסה להתמודד מול מעניו. כניעתו היא דרך ההישרדות היחידה בעולם שנטרפה דעתו. נשקו היחידי של שווייק הוא חיוכו התמים, ה"מודיע בהכנעה" התמידי שלו, ונכונותו לבצע כל הוראה שתנתן לו עד קצה גבול האבסורד.
הוא נכון תמיד להכריז על עצמו "אידיוט מושלם" ו"שוטה מוסמך", בדיוק כפי שקבעה הוועדה הרפואית שבדקה אותו, אף שבקשריו עם אנשים שונים, ובייחוד אלו שאינם ממונים עליו, הוא מפגין בדרך כלל גישה מעשית, ועורמה מופלגת. כך, הוא מצליח להערים היטב על הבלש ברטשניידר, אחרי שזה עצר אותו בפעם הראשונה, ואף מוכר לו שורה של מפלצות מעורבות על תקן כלבים גזעיים; כך הוא מפגין בקיאות בהלכות מרמה בגנבה ומכירה של כלבים; וכך הוא יודע כיצד לסכל את כל מזימותיו של הסגן דוב.
דמותו של שווייק, האידיוט התמים שציותו המושלם חושף את טמטומה של המערכת הביורוקרטית שבתוכה הוא מצוי ואת חוסר התוחלת המוחלט שבמלחמה, הפכה לסמל החייל הקטן, הנופל קרבן למסע מלחמה חסר פשר, שאין לו נגיעה כלשהי אליו. עלילותיו של שווייק שימשו בסיס רעיוני גם למספר רומנים סאטיריים אנטי-מלחמתיים, ובהם אולי "הרפתקות החייל איבן צ'ונקין" של ולדימיר ווינוביץ' ו"מלכוד 22" של ג'וזף הלר.
תרגום > תרגומים

נכון ל-2023 תורגם הספר  ל-58 שפות שונות, והוא הספר הצ'כי המתורגם ביותר אי פעם. לאחר מותו של הסופר ב-1923, חלקים מהספר תורגמו לגרמנית על ידי הסופר והמתרגם מקס ברוד. הוא הציע לעורכת גרטה ריינר לתרגם את הספר במלואו לגרמנית, והיא הסכימה. תרגומה, שהתפרסם בשנת 1926, הוביל להתפרסמות המהירה של הספר ברחבי אירופה. תרגומה של ריינר לגרמנית היה בין הספרים שנשרפו על ידי הנאצים ב-1933.
תרגום > תרגומים לעברית

"החייל האמיץ שווייק" תורגם לעברית מספר פעמים. התרגומים הראשונים לא היו מלאים ולא נעשו מהמקור הצ'כי אלא מתרגומים גרמניים והונגריים של הספר. התרגום הראשון, מעשה ידיו של מרדכי אבי-שאול, יצא לאור בספריית פועלים בשנת 1952. פעם נוספת תרגם את הספר, עד סוף חלקו השלישי, חיים אמיר, והוציאו בהוצאת "לדורי" בשנת 1967. חלקו הראשון של הספר תורגם בידי יאיר הורביץ ונחום כהן (מבולגרית) ופורסם בכתב העת "סימן קריאה" בשנת 1979. תרגום מלא בשני כרכים מהמקור הצ'כי עשו רות בונדי וחיים איזק, והוא ראה אור ב-1980 בהוצאת זמורה ביתן מודן.

תרגומים לעיבודים תיאטרוניים ורדיופוניים נעשו על ידי אביגדור המאירי, נחמן בן-עמי ועמוס קינן (ראו להלן).
יארוסלאב האשק, עלילות החייל האמיץ שווייק בימי מלחמת העולם (הראשונה), עברית: מ' אבי-שאול, דברים על המחבר: זדיניק אַנצ'יק (צכ'), ציורים: יוזף לאדא, מרחביה: ספרית פועלים (ספרי מופת), 1952.
ירוסלב האשק, החייל האמיץ שוויק, עברית: חיים אמיר, עיטורים: יוסף לאדא, תל אביב: לדורי (ספרית סוניה), 1967.
ירוסלב האשק, החייל האמיץ שווייק, מצ'כית: רות בונדי וחיים איזק, 2 כרכים, תל אביב: זמורה, ביתן, מודן (ספרית מעריב: מועדון קוראי מעריב), תש"ם 1980.
שווייק בתיאטרון בישראל

"החייל האמיץ שווייק" הופק כהצגה לתיאטרון עוד בימי חייו של האשק וזכה מאז לעשרות עיבודים. בישראל הועלתה כבר בשנת 1935 הצגה שהופקה על-פי הספר בתיאטרון האהל. ההצגה, שהתבססה על עיבוד של הספר למחזה על ידי מקס ברוד, בתרגומו של אביגדור המאירי, זכתה להצלחה עצומה, במיוחד בזכות משחקו של מאיר מרגלית, שנתפש בעיני רבים כמגלם המושלם של שווייק. ההצגה הועלתה במשך עשרות שנים. ביולי 1960 עלתה הצגת ה-700 ב"אהל". בסך הכל עלה המחזה באהל בכיכובו של מאיר מרגלית 850 פעמים. לאחר שתיאטרון האהל נסגר, הועלתה ההצגה שוב בכיכובו של מרגלית בתיאטרון "עידן" החל משנת 1971. בפברואר 1972 שיחק מרגלית את שוויק בפעם ה-900.
בשנת 1966 הופיע בקול ישראל עיבוד לתסכית רדיו של הסיפור, בתרגום נחמן בן-עמי, בבימוי אפרים סטן ובכיכובו של אורי זוהר. באותה שנה הועלתה הצגה בבימויו של אברהם ניניו בתיאטרון הורוד ובכיכובו של בומבה צור. את העיבוד התיאטרוני של התיאטרון הורוד תרגם עמוס קינן והוא הופיע כספר בהוצאת עמיקם.
בשנת 1982 הועלתה ההצגה בבימוי עדנה שביט ב"תיאטרון השלישי", בכיכובו של גדי יגיל.
בשנת 1995 הועלתה ההצגה בתיאטרון הבימה, בתרגומו ובעיבודו של עמוס קינן, כשאת דמותו של שווייק מגלם שלמה בר אבא.
בספטמבר 2013 הועלתה ההצגה שוב בתיאטרון הבימה, בשיתוף פעולה עם תיאטרון חיפה, הפעם בעיבודו של יוסף אל-דרור, כשאת דמותו של שוויק מגלם אבי קושניר.
הערות שוליים

↑   משה גלעד, גם אחרי מאה שנה, "החייל האמיץ שווייק" הוא הספר הכי טוב שנכתב על מלחמה, באתר הארץ, 26 בנובמבר 2023
↑  Jaroslav Hašek: The Improbable Titan of Czech Literature, Radio Prague International, ‏2023-01-03 (באנגלית)
↑  Anchi Hoh, “The Good Soldier Švejk” | 4 Corners of the World, The Library of Congress, ‏2018-03-07
↑  חיים נגיד, שווייק – בתרגום אמיץ, מעריב, 22 בפברואר 1980; שולמית גינגולד-גלבוע, השולל את חירותו, מעריב, 11 באפריל 1980.
↑  הרמן ס, "החייל האמיץ שווייק" - הצגת בכורה באוהל, הארץ, 25 בדצמבר 1935
↑  מרגלית־שווייק בפעם ה־700, למרחב, 21 ביולי 1960
1 2  מרגלית שוב בדמות שווייק, דבר, 29 ביולי 1971
↑  מרגלית - 900 פעם שווייק, דבר, 3 בפברואר 1972
↑  שמירה על איזון, מעריב, 7 בספטמבר 1966
↑  לדור שלא ידע את שווייק, מעריב, 20 באוקטובר 1966
א כנרתי, בין הקלעים, למרחב, 18 באוקטובר 1966
↑  שוייק לפני ברירה, אתגר (כתב עת לשירה), 27 באוקטובר 1966
↑  החייל האמיץ שוייק: קומדיה בשתי מערכות על פי יארוסלב האשק, תל אביב: עמיקם, 1966.
↑  יעקב הכהן, להתראות בשש אחרי המלחמה, מעריב, 16 בדצמבר 1982
↑  החייל האמיץ שוויקה - הצגה מספר: 476, הצגת בכורה: 08/07/1995, מספר הצגות שהועלו: 284, באתר ארכיון הבימה
↑   מיכאל הנדלזלץ, "החייל האמיץ שווייק": צחוק-צחוק, אבל..., באתר הארץ, 19 באוקטובר 2013
| --- | --- |
בקרת זהויות :  NLI: 987007576786605171  PLWABN: 9810607415205606  BNE: XX2051059  BnF: cb12106305m (data)  GND: 4133054-7  LCCN: n85127196  MusicBrainz work: 1f99a15c-2e21-4e02-9004-14cf1be86f45  NKC: aun2006372921  NLA: 36416834  SELIBR: 363799  SUDOC: 029434793  VIAF: 176421014   WorldCat (עם VIAF): 176421014 
החייל האמיץ שווייק בגילומו של מאיר מרגלית, ציור מאת חיים טופול
מאיר מרגלית בתור החייל האמיץ שווייק, תיאטרון האהל, אמצע שנות ה-30
חיים נסים אבולעפיה

ערך זה עוסק ברבי חיים ניסים אבולעפיה, רבה של טבריה. אם התכוונתם למשמעות אחרת, ראו .
רבי חיים ניסים אבולעפיה (נכתב במקור: אבואלעפיא) המכונה בשם חנ"א (תקנ"ה, 1795, - כ"ח בשבט תרכ"א פברואר 1861) היה רבה של טבריה והראשון לציון בירושלים. חיים ניסים אבולעפיה נולד בטבריה והיה מבני בניו של חיים אבולעפיה השני. תקופה מסוימת שימש כרב בדמשק, אך רוב הזמן שימש כרבה של טבריה.
ברעידת האדמה הגדולה שהייתה בארץ ישראל בשנת ה'תקצ"ז (1837) נשברה רגלו ומאז סבל מייסורים כל חייו. נודע בענוותנותו היתרה.
היה חותנו של הרב שמ"ח גאגין בנו של הרב חיים אברהם גאגין. בין נכדיו נמנה שלמה אבולעפיה ממייסדי העיר תל אביב.
כרבה של טבריה יצא אל מפקד הצבא הטורקי בצידון בדרישה להגנת התושבים היהודים בטבריה ובגליל מפני הפורעים המקומיים שהשתלטו על בתים של היהודים וגנבו רכושם לאחר שאבראהים פאשא איבד שלוטתו באזור לטובת הסולטן, ובעקבות כך נשלחו חיילים להגן עליהם. לאחר שמלאו לו 50 עבר לירושלים, ולאחר מותו של הראשון לציון הרב  יצחק קובו נתמנה לתפקיד זה ושימש בו משך כשש וחצי שנים. הוא היה בין המעודדים והתומכים בהקמת בתי ספר כלליים למרות החרם שהכריזו רבני ירושלים האשכנזים נגד אלה. הוא חיבר מספר ספרים אך הם לא ראו אור, שמות שלושה מהם הוזכרו על מצבתו - קרא חנ"א, ארש צבי ותוצאות חיים. חלק מפסקיו נדפסו בספר תשובות של הרב בנימין מרדכי נבון.
נפטר בכ"ח בשבט ה'תרכ"א ונקבר בבית הקברות בהר הזיתים. רבי חיים פלאג'י הספידו באיזמיר (הספדו נדפס בספר "ארצות החיים" דרוש ו).
דרבי סטנצ'פילד

| --- | --- |

 לידה:  29 באפריל 1971 (בת 53) קודיאק, אלסקה
 מדינה:  ארצות הברית 
 תקופת הפעילות:  מ-2000
 מקום לימודים:  אוניברסיטת פיוג'יט סאונד
 http://www.darbystanchfield.com/
 פרופיל ב-IMDb
 
דרבי לי סטנצ'פילד (באנגלית: Darby Leigh Stanchfield; נולדה ב-29 באפריל 1971) היא שחקנית אמריקאית. היא ידועה בעיקר בשל תפקידה כאבי ווילן בדרמה הפוליטית של רשת ABC "סקנדל", ולפני כן בתור אפריל גרין בסדרה "יריחו" ברשת CBS ולאחרונה מוכרת בתור נינה לוק בסדרה "המפתחות של משפחת לוק" בנטפליקס.
ביוגרפיה

דרבי נולדה בקודיאק, אלסקה. היא עברה לדאץ' הרבור באיים האלאוטיים. מאוחר יותר עברה למרסר איילנד, במדינת וושינגטון. היא למדה באוניברסיטת פיוג'יט סאונד, וקיבלה תואר ראשון בתקשורת ובתיאטרון בשנת 1993.
קריירה

סטנצ'פילד החלה את הקריירה שלה בתיאטרון, ועשתה את הופעת הבכורה שלה בסדרת הדרמה של CBS האבחנה רצח, בשנת 2000. בהמשך היא הופיעה בכמה סדרות טלוויזיה, ביניהם אנג'ל, איך פגשתי את אמא, בונז ואחרות.
סטנצ'פלד לוהקה לסדרה יריחו, שם גילמה את דמותה של אפריל גרין. בסדרה זו היא שיחקה בין השנים 2006–2007. ב-2007 היא גילמה את דמותה של אמיליה ג'ופי באופרת הסבון היומית של רשת ABC, ג'נרל הוספיטל. מאוחר יותר היא לוהקה לדמותה של הלן בישופ בסדרת הטלוויזיה מד מן. משנת 2006 ועד לשנת 2012 היא גילמה את דמותה של שנון גיבס, אשתו הראשונה של מרק הרמון בסדרה של רשת CBS, NCIS. בקולנוע היא שיחקה בסרט "דמותו של דוריאן גריי" משנת 2005, וכן בסרט מלצרית משנת 2007. בנוסף, סטנצ'פילד הופיעה בכמה סרטים עצמאיים שונים.
במרץ 2011 לוהקה סטנצ'פילד לסדרה הפוליטית סקנדל של שונדה ריימס. לפני שלוהקה לסדרה זו היא שיחקה תפקיד אורח בסדרה אחרת של ריימס, מרפאה פרטית. בסקנדל היא מגלמת את דמותה של אבי ווילן, חוקרת בחברה של הדמות הראשית בסדרה, אוליביה פופ, ובהמשך מזכירת העיתונות בבית הלבן, ולבסוף גם ראש סגל הבית הלבן.
בשנת 2020 החלה לגלם את נינה, אם משפחת לוק בסדרה "המפתחות של משפחת לוק" מבית נטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | תמונתו של דוריאן גריי | סיביל ויין |  |
| 2007 | מלצרית | פרנסיין פומטר |  |
| 2008 | The Sacrifice | לוריטה ג'ונסון |  |
| 2011 | The Guest Room | קארן |  |
| 2011 | Fixing Pete | סינת'יה | סרט טלוויזיה של הולמרק |
| 2015 | The Square Root of 2 | רייצ'ל לרר |  |
| 2016 | Loserville | אוולין מק'דונלד |  |
| 2016 | Carnage Park | אלן סן דייגו |  |
| 2016 | The Rendezvous | רותי |  |
| 2018 | The Clinic | אמילי |  |
| 2019 | Justine | אליסון גרין |  |
| 2020 | סטארגירל (אנ') | גלוריה בורלוק | סרט מקורי של דיסני+ |
| TBA | Mosquito | קלמנטיין בל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | Diagnosis: Murder | נורה | פרק: "Hot House" |
| 2001 | אנג'ל | דניס | פרק: "Happy Anniversary" |
| 2002 | מופע שנות ה-70 | דוגמנית | פרק: "Road Trip" |
| 2002 | חלומות אמריקאיים | איימי | פרק: "The Fighting Irish" |
| 2003 | מונק | ארין האמונד | פרק: "Mr. Monk Goes to the Ballgame" |
| 2004 | It's All Relative | ג'ורדן פ. | פרק: "Who's Camping Now" |
| 2004 | גם בנות רוצות | ג'ינג'ית | פרק: "Whatever Happened to Jane's Baby?" |
| 2004 | רפואה שלמה | הילרי דייוויס | פרק: "Code" |
| 2004 | Single Santa Seeks Mrs. Claus | פקידת חנות | סרט טלוויזיה של הולמרק |
| 2005 | ללא עקבות | קים | פרק: "End Game" |
| 2005 | 24 | שרי | פרק: "Day 4: 5:00 a.m.-6:00 a.m." |
| 2005 | עבודה מבפנים | בחורה חדשה | פרק: "New Girl in Town" |
| 2005 | ניפ/טאק | איימי בולטון | פרק: "Tommy Bolton" |
| 2006 | נשות הקמפוס | מיקה | פרק: "Night of the Condom" |
| 2007-2006 | יריחו | אפריל גרין | תפקיד משני (עונה 1); 15 פרקים |
| 2015-2006 | NCIS | שאנון גיבס | 7 פרקים |
| 2007 | בונז | קוני לופטה | פרק: "The Bodies in the Book" |
| 2007 | ג'נרל הוספיטל | אמיליה ג'ופי | 10 אפיזודות |
| 2007 | פשע מן העבר | מליסה קרטר | פרק: "Thick as Thieves" |
| 2007 | Exes and Ohs | סיינה | 3 פרקים |
| 2007–2008 | מד מן | הלן בישופ | 5 פרקים |
| 2008 | מרפאה פרטית | Tטס מילפורד | פרק: "Tempting Faith" |
| 2009 | המנטליסט | סטיבי קייד | פרק: "Paint It Red" |
| 2009 | הלוחשת לרוחות | גריר קלרקסטון | פרק: "Delusions of Grandview" |
| 2009 | חף מפשע | אלה הולדן | פרק: "Initiative 38" |
| 2009 | CSI: ניו יורק | Dawn Higgins | פרק: "It Happened to Me" |
| 2009, 2013 | קאסל | מרדית' | 2 פרקים |
| 2010 | איך פגשתי את אמא | מריסה הלר | פרק: "Robots Versus Wrestlers" |
| 2011 | CSI: מיאמי | לינדה היל | פרק: "F-T-F" |
| 2011 | סוכן מחוק | סאדי פורט | פרק: "Eye for an Eye" |
| 2018-2012 | סקנדל | אבי ווילן | תפקיד ראשי (7 עונות); 124 פרקים |
| 2020-הווה | המפתחות של משפחת לוק | נינה לוק | תפקיד ראשי (2 עונות); 20 פרקים |
גליקוזיל פוספטידילאינוזיטול

גליקוזיל פוספטידילאינוזיטול, Glycosylphosphatidylinositol או glycophosphatidylinositol (GPI) הוא פוספוגליצריד שיכול להיות מחובר לקצה ה-C של חלבון במהלך עיבוד שלאחר תרגום. החלבונים המעוגנים ב-GPI המתקבלים ממלאים תפקידי מפתח במגוון רחב של תהליכים ביולוגיים. GPI מורכב מקבוצת phosphatidylinositol המקושרת דרך מקשר המכיל פחמימות (גלוקוזאמין ומנוזה הקשורים גליקוזידית לשארית האינוזיטול) ובאמצעות גשר אתנומין פוספט (EtNP) לחומצת האמינו בקצה ה-C של החלבון הבוגר. שתי חומצות השומן בקבוצת הפוספטידיל-אינוזיטול ההידרופוביות מעגנות את החלבון לממברנת התא.
חוסרים בסינתזה של עוגן GPI > בבני אדם

פגמים בסינתזת ה-GPI-anchor מתרחשים במחלות נרכשות נדירות כגון המוגלובינוריה לילית התקפית (PNH) ומחלות מולדות כגון היפרפוספטזיה עם תסמונת פיגור שכלי (HPMRS). ב-PNH קיים פגם סומטי בתאים ההמטופואטים הפוגע בייצור GPI, מה שגורם להצמדה לקויה של GPI בין חלבון בשם גורם מאיץ דעיכה (DAF או CD55) וחלבון CD59 בתאי דם אדומים. הסיבה השכיחה ביותר ל-PNH היא מוטציות סומטיות בתאחיזה ל-X בגן PIG-A. עם זאת, דווח גם על מקרה של PNH בו נצפתה מוטציה תורשתית בגן האוטוזומלי PIG-T בנוסף למוציה סומטית שנרכשה. בהיעדר חלבוני CD59 המקושרים לממברנת התא, מערכת המשלים יכולה לגרום לתמס התא במספרים גבוהים ולהוביל להמוגלובין בשתן (המוגלובינריה). עבור חולי HPMRS, דווחו מוטציות הגורמות למחלה בגנים PIGV,‏ PIGO,‏ PGAP2‏ ו-PGAP3.[דרוש מקור]
חוסרים בסינתזה של עוגן GPI > במינים אחרים

על גבי הממברנה של הפרוטוזואה Trypanosoma brucei הגורמת למחלת השינה מעוגנים גליקופרוטאינים באמצעות עוגן GPI.
הערות שוליים

↑  Paulick MG, Bertozzi CR (ביולי 2008). "The glycosylphosphatidylinositol anchor: a complex membrane-anchoring structure for proteins". Biochemistry. 47 (27): 6991–7000. doi:10.1021/bi8006324. PMC 2663890. PMID 18557633. {{cite journal}}:  (עזרה)
↑  Krawitz PM, Höchsmann B, Murakami Y, Teubner B, Krüger U, Klopocki E, Neitzel H, Hoellein A, Schneider C, Parkhomchuk D, Hecht J, Robinson PN, Mundlos S, Kinoshita T, Schrezenmeier H (באוגוסט 2013). "A case of paroxysmal nocturnal hemoglobinuria caused by a germline mutation and a somatic mutation in PIGT". Blood. 122 (7): 1312–5. doi:10.1182/blood-2013-01-481499. PMID 23733340. {{cite journal}}:  (עזרה)
↑  "Localization of a Variable Surface Glycoprotein Phosphatidylinositol-Specific Phospholipase-C in Trypanosoma brucei brucei". FAO Corporate document depository. Food and Agricultural Organization of the United Nations. אורכב מ-המקור ב-2018-08-31. נבדק ב-2013-07-29.
חטיבת יהונתן

| --- | --- |

 "לא נשוג אחור"
 פרטים
 מדינה:  ישראל ישראל
 שיוך:   צה"ל
 סוג:  חטיבת חי"ר במילואים
 אירועים ותאריכים
 תקופת הפעילות:  2024–הווה
 מקים היחידה:  שי באב"ד
 מלחמות:  מלחמת חרבות ברזל
 נתוני היחידה
 ייעוד:  משימת ההגנה על גזרת מרכז הארץ והשפלה
 פיקוד
 יחידת אם:   פיקוד המרכז, האוגדה המזרחית
 דרגת המפקד:    אלוף-משנה
 מפקד נוכחי:  שי באב"ד
חטיבת יהונתן (187) היא חטיבת חי"ר מילואים שהוקמה כאחת מ-5 החטיבות של אוגדה 96 והיא אחראית על גזרת השפלה, אזור השרון וגוש דן. החטיבה מונה 5 גדודים. לוחמי החטיבה המיועדים הם בגילאי 23–58, בעלי הכשרת רובאי 07 ומעלה ובעלי פטור משירות מילואים פעיל.
מייסד החטיבה ומפקדה הראשון הוא אל"ם (מיל') שי באב"ד וסגנו סגן אלוף (מיל') שי פרץ. הפורום המוביל כולל גם את הרמ"ט אלון אלפוביץ, קצין האג"ם אלון חליבה, קמ"ן החטיבה רועי בורשטיין, והמג"דים כפיר לביא, גיא פוזיצקי, גיא רוסו ,יוחאי ברעם וערן רוזמרין.
ייעוד וייחודיות החטיבה

יעוד החטיבה - הגנה על גבולות המדינה, מתן מענה למגוון תרחישים, והסרת איומים מתפרצים בהתאם ובכפוף לצורך מבצעי. החטיבה מתוכננות לפעול ככוח תגובה מהיר, המשלים את מערך ההגנה הקיים על מנת לאפשר לצה״ל לפעול במהירות אל מול איומים במרחבים השונים.
יחודיות החטיבה היא בהתבססות על כוח מילואים מובחר, מנוסה ומקצועי. המשרתים בחטיבה הם לוחמים בטווח הגילים 23-58, בעלי הכשרה צבאית של רובאי 07 ומעלה, אשר קיבלו פטור משירות מילואים פעיל ואינם משובצים לשירות מילואים פעיל ביחידות אחרות. הלוחמים יתנדבו לחטיבה, וישויכו לגדודים השונים בהתאם למקום מגוריהם. הלוחמים יחזיקו נשק אישי וציוד בסיסי בביתם על מנת לאפשר גיוס מהיר בשעת חירום וזמן תגובה קצר.
מבנה החטיבה והפריסה האזורית של הגדודים יאפשרו מענה עצמתי ומיידי לאיומים מתפרצים. החטיבה תהיה בעלת גמישות מבצעית ויכולת לפעול במגוון זירות ותרחישים.
הגיוס לחטיבה יהיה כאמור על בסיס התנדבותי, כאשר המטרה היא להקל על מערך המילואים הפעיל שחלק מאנשיו ביצעו מאות ימי מילואים במספר סבבים עד הקמת החטיבה.
החטיבה נקראת על שם יהונתן, בנו של שאול המלך. סיסמת החטיבה - "לֹא נָשׂוֹג אָחוֹר", לקוחה מתוך קינת דוד
גדודי החטיבה

גדוד 1871 (חפר) – עמק חפר וצפון השרון
גדוד 1872 (שרון) – אזור השרון והסביבה
גדוד 1873 (גרופית) – תל אביב רבתי
גדוד 1874 (לביא) – רמלה, לוד, ראשון לציון והסביבה
גדוד 1875 (יהודה) – אזור מודיעין-מכבים-רעות
הערות שוליים

1 2 3  חטיבת יהונתן: "לֹא נָשׂוֹג אָחוֹר", באתר ערוץ 7, ‏14.10.24
↑  גל גנות, חטיבת יהונתן, היכונו להקמה: "נבטיח שלא יטבחו בנו שוב", באתר ynet, 10 באוקטובר 2024
1 2  חטיבת יהונתן, באתר אוגדה 96
↑  שי פרץ סמח"ט יהונתן | עכשיו 14, באתר vod.now14.co.il
↑  גל גנות, חטיבת יהונתן, היכונו להקמה: "נבטיח שלא יטבחו בנו שוב", באתר ynet, 9 באוקטובר 2024
↑  אודות גדוד 1871, באתר גדוד חפר 1871
↑  אודות גדוד 1872, באתר 1872
↑  הקמת גדוד מתנדבים חדש בתל אביב-יפו, ‏25.11.24
טקס ההקמה של חטיבת יהונתן במתחם הנובה
באקארה (משחק)

| --- | --- |

משטח וקלפים לבאקארה
 כללי
 סוגה:  לוטו, משחק קלפים 
 
באקארה (בצרפתית: Baccarat או Baccara) הוא משחק קלפים אותו משחקים בבתי קזינו. קיימות שלוש גרסאות נפוצות של המשחק: פונטו בנקו (Punto banco או "באקארה צפון אמריקני"), באקארה דה שמי דה פר (Chemin-de-fer או "שמי"), ו"באקארה בנק" (או שתי טבלאות  deux tableaux). בפונטו בנקו, המהלכים של כל שחקן נקבעים על פי הקלפים שחולקו לו. בשתי הגרסאות האחרות, לעומת זאת, שני השחקנים יכולים לבצע בחירות במהלכי המשחק. סיכויי הזכייה במשחק הם לטובת הבנק, עם יתרון בית שאינו פחות מאשר אחוז אחד.
באקארה הוא משחק של השוואת ערכי קלפים בין שתי ידיים, האחת מכונה "השחקן" והשנייה היא ה"בנקאי". לכל סיבוב במשחק יש שלוש תוצאות אפשריות: "שחקן" (לשחקן יש ציון גבוה יותר), "בנקאי" ו"תיקו".
קיימת מחלוקת בין היסטוריונים באשר למקורותיו של המשחק, יש היסטוריונים הטוענים כי מקור המשחק במאה ה-19. מנגד יש הטוענים כי המשחק הובא מאיטליה לצרפת בסוף המאה ה-15 על ידי חיילים ששבו מן המלחמה בתקופת שלטונו של שארל השמיני.
הערכת שווי יד

בבקרה מעריכים שווי קלפים בנקודות: קלפים מספר 2 עד מספר 9 שוויים בנקודות כערך הנקוב עליהם; לקלפי העשרות, נסיכים, מלכות ומלכים אין ערך בנקודות (כלומר שווים אפס); אסים שווים נקודה אחת; ג'וקרים אינם בשימוש במשחק זה. שווי היד זהה לשווי הספרה הימנית בסכום הקלפים. לדוגמה, אם ביד קיימים קלפים בערך נקוב של 2 ו-3, אזי שווי היד כולה יהיה 5, אולם אם ביד קלפים בערך נקוב של 6 ו-7, אז שווי היד כולה יהיה 3 (כיוון ש-3 היא הספרה הימנית בסיכום הנקודות שהוא 13). לכן ערך היד הגבוה ביותר האפשרי בבאקארה הוא תשע (המכונה Natural).
פונטו בנקו

הרוב המכריע של משחקי באקארה בבתי קזינו בארצות הברית, בריטניה, קנדה, אוסטרליה, שוודיה, פינלנד, ומקאו הם בגרסת "פונטו בנקו" ומכונים בפשטות "באקארה". כ-91% מסך הכנסות בתי הקזינו במקאו בשנת 2014 הגיעו ממשחק פונטו בנקו. בפונטו בנקו הקזינו הוא שמשלם הימורים זוכים במשחק כל הזמן, ומתחייב למשחק בשתי ידיים בהתאם לכללים קבועים מראש, המכונים "הטבלה", זאת בניגוד למשחקי באקארה היסטוריים בהם בכל אחת מן הידיים ("שחקן" ו"בנקאי") יש שחקן המקבל החלטות באשר למשיכת קלפים. השחקן ("פונטו") והבנקאי ("בנקו") מציינים צד בכל אחת משתי הידיים שמחלקים בכל סיבוב משחק, המניבות שתי תוצאות שבהן המהמר יכול לתמוך; ליד המכונה ה"שחקן" אין קשר מיוחד עם מהמר, כך גם ליד ה"בנקאי" אין קשר עם בית הקזינו.
במדינות מסוימות גרסה זו של המשחק מכונה "טבלה" או "לוח" (tableau).
במשחק פונטו בנקו מחלקים קלפים מתוך מתקן המכונה "נעל" המכיל 6 או 8 חפיסות קלפים מעורבבות יחד. כמות של 8 חפיסות קלפים ב"נעל" היא הנפוצה ביותר. כרטיס חיתוך בגודל קלף משחק (בדרך כלל בצבע צהוב) העשוי פלסטיק, ממוקם מול הקלף השביעי מסוף החבילה, הוצאת קלף החיתוך מן הנעל מסמנת את הסיבוב האחרון לנעל המשחק. בכל סיבוב משחק שולפים שני קלפים לכל יד ומניחים על השולחן עם הפנים כלפי מעלה (כאשר ערכם גלוי), קלף ראשון ל"שחקן" ואחר כך לסירוגין בין שתי הידיים. איש המקצוע המחלק את הקלפים ("קרופיה" או "דילר") עשוי לקרוא בקול את ערכי הקלפים (למשל: "חמש שחקן, שלוש בנקאי"). אם בשלב זה בצד השחקן, או הבנקאי, יש יד ששוויה 8 או 9, הסיבוב מסתיים והתוצאה מוכרזת: ניצחון שחקן, או ניצחון בנקאי, או תיקו. אם אף לא אחת מן הידיים מכילה קלפים בשווי 8 או 9, מיישמים את כללי המשחק כדי לקבוע האם יש לתת קלף שלישי לשחקן, או לבנקאי. לאחר מכן, בהתבסס על הערך של הקלף שנמשך מן הנעל לשחקן, מיישמים את הכללים כדי לקבוע האם גם הבנקאי צריך לקבל קלף שלישי. בשלב זה מסתיים הסיבוב, מחלק הקלפים מכריז על התוצאה והימורים זוכים משולמים למהמרים והימורים מפסידים נאספים לקופת הקזינו.
פונטו בנקו > טבלת כללי משיכת קלפים

אם אין ביד של השחקן או הבנקאי סך של 8 או 9 נקודות לאחר שהונחו שני קלפים הראשונים (קלפים בסך 8 או 9 נקודות מכונים "נאטורל" natural), המשחק ממשיך להתנהל בהתאם לכללי הטבלה, תחילה הכלל לשחקן ואז הבנקאי.
אם שחקן משך קלף שלישי, הבנקאי פועל על פי הכללים המורכבים הבאים:
אם הקלף השלישי לשחקן הוא בשווי 2 או 3, הבנקאי מושך קלף שלישי אם שני הקלפים שבידו הם בשווי 0–4 ונותר עם שני קלפים אם שווים 5–7.
אם הקלף השלישי לשחקן הוא בשווי 4 או 5, הבנקאי מושך קלף שלישי אם שני הקלפים שבידו הם בשווי 0–5 ונותר עם שני קלפים אם שווים 6–7.
אם הקלף השלישי לשחקן הוא בשווי 6 או 7, הבנקאי מושך קלף שלישי אם שני הקלפים שבידו הם בשווי 0–6 ונותר עם שני קלפים אם שווים 7.
אם הקלף השלישי לשחקן הוא בשווי 8, בנקאי מושך קלף שלישי אם שני הקלפים שבידו הם בשווי 0–2 ונותר עם שני קלפים אם שווים 3–7.
אם הקלף השלישי לשחקן הוא אס, 9, 10, או קלף מצויר (נסיך, מלכה, מלך) הבנקאי מושך קלף שלישי אם שני הקלפים שבידו הם בשווי 0–3 ונותר עם שני קלפים אם שווים 4–7.
בתי הקזינו מפרסמים את רשימת הכללים בנוסח המקל על זכירתו:
אם שווי הקלפים אצל הבנקאי הוא 2 או פחות, אזי הבנקאי מושך קלף, ללא קשר לשווי הקלף השלישי של השחקן.
אם שווי הקלפים אצל הבנקאי הוא 3, אזי הבנקאי מושך קלף שלישי, אלא אם כן הקלף השלישי של השחקן היה בשווי 8.
אם שווי הקלפים אצל הבנקאי הוא 4, אזי הבנקאי מושך קלף שלישי אם שווי הקלף השלישי של השחקן היה 2, 3, 4, 5, 6, 7.
אם שווי הקלפים אצל הבנקאי הוא 5, אזי הבנקאי מושך קלף שלישי אם שווי הקלף השלישי של השחקן היה 4, 5, 6, או 7.
אם שווי הקלפים אצל הבנקאי הוא 6, אזי הבנקאי מושך קלף שלישי אם שווי הקלף השלישי של השחקן היה בן 6 או 7.
אם שווי הקלפים אצל הבנקאי הוא 7, אז הבנקאי אינו מושך קלף שלישי.
מחלק הקלפים יפעל על פי כללי החלוקה ויכריז על היד המנצחת: שחקן או בנקאי. ההימורים שהפסידו ייאספו על ידי המחלק וסכומי הזכייה ישולמו על פי הכללים של הבית. בדרך כלל, ישולם יחס של 1 ל–1 על הימור על שחקן ו-95% או 19 ל-20 על הימורים על בנקאי (1 ל-1 לאחר הפחתת 5% עמלה לבית על הזכייה).
אם הבנקאי והשחקן הם בעלי אותו ערך בסוף הסיבוב, מחלק הקלפים יכריז "égalité" - הימורים על שוויון זוכים. כל ההימורים על שוויון ישולמו ביחס של 8 ל-1 ואילו כל ההימורים על שחקן או בנקאי יישארו על השולחן ויהיו בתוקף למשחק הבא (בהתאם לכללי הקזינו ייתכן והמהמר יכול לחזור בו מהימור במקרה כזה).
יתרון הבית (ב"נעל" עם 8 חפיסות קלפים)
| --- | --- |
אם הבנקאי זוכה: 1.06%
אם השחקן זוכה: 1.24%
תיקו (תשלום 8 ל-1): 14.4%
תיקו (תשלום 9 ל-1): 4.85%